Gelete Burka

**Gelete Burka** (sukunimi myös muodoissa **Burika** ja **Burika Bati**, s. 23. tammikuuta 1986 Arsi, Oromia, Etiopia) on etiopialainen maasto- ja keskimatkojen juoksija.

Burka voitti Lausannen maastojuoksun MM-kisoissa 2003 nuorten sarjassa pronssia ja joukkuekilpailussa kultaa. St. Etiennen ja St. Galmierin maastojuoksun MM-kisoissa 2005 hän voitti nuorten kilpailun ja oli samalla joukkuekilpailussa hopealla. Hän juoksi toukokuussa Dohassa 3&nbsp;000 metrin junioreiden Etiopian ennätyksen 8.39,90. Helsingin MM-kisoissa hän juoksi 1 500 metrin juoksussa kahdeksanneksi ajalla 4.04,77 ja teki elokuun lopussa Rietissä saman matkan nuorten Afrikan ennätyksen 3.59,60. Kauden lopussa hän sijoittui  3 000 metrin juoksussa toiseksi ajalla 8.48,65. Fukuokan maastojuoksun MM-kisoissa 2006 hän voitti lyhyen matkan maailmanmestaruuden ja oli samalla mukana joukkuekilpailun voittaneessa Etiopian joukkueessa. Myöhemmin samana vuonna hän juoksi 3&nbsp;000 metrillä kuudenneksi  ajalla 8.41,22.

Mombasan maastojuoksun MM-kisoissa 2007 Burka sijoittui neljänneksi ja sai joukkuekilpailussa kultaa. Hän voitti Algerin Afrikan kisoissa 1&nbsp;500 metriä ajalla 4.06,89. Osakan MM-kilpailuissa hän sijoittui 5&nbsp;000 metrillä kymmenenneksi ajalla 15.07,46. Maaliskuussa 2008 hän juoksi Valencian sisäratojen MM-kisoissa 1&nbsp;500 metrillä kolmanneksi Afrikan ennätysajalla 3.59,75, mutta nousi voittajaksi kun dopingista kiinni jääneet venäläiset Jelena Soboleva ja Julija Fomenko hylättiin. Edinburghin maastojuoksun MM-kisoissa hän oli samana vuonna kuudes ja sai joukkuekultaa. Hän voitti 1&nbsp;500 metrin Afrikan-mestaruuden Addis Abebassa ajalla 4.08,25. Pekingin olympialaisissa 2008 hän ei päässyt 1&nbsp;500 metrin alkueristä jatkoon, mutta juoksi Rietissä mailin Afrikan ennätyksen 4.18,23.  hän juoksi 1&nbsp;500&nbsp;metrillä toiseksi.

Burka oli Ammanin maastojuoksun MM-kilpailuissa 2009 kahdeksas ja sai joukkuekilpailussa hopeaa. Berliinin MM-kilpailuissa 2009 hän sijoittui 1&nbsp;500 metrillä kymmenenneksi kaaduttuaan 200 metriä ennen maalia.  hän oli 1&nbsp;500&nbsp;metrillä kuudes. Dohan sisäratojen MM-kilpailuissa 2010 hän sai samalla matkalla pronssia ajalla 4.08,39 ja Nairobin Afrikan-mestaruuskilpailuissa hopeaa ajalla 4.11,12. Seuraavan vuoden Daegun MM-kilpailuissa hän keskeytti 1&nbsp;500 metrin välierissä. Istanbulin sisäratojen MM-kilpailuissa 2012 hän voitti pronssia 3&nbsp;000 metrillä ajalla 8.40,18. Lontoon olympialaisissa hän sijoittui 5&nbsp;000 metrillä viidenneksi.

Burka karsiutui 1&nbsp;500&nbsp;metrin alkuerissä Moskovan MM-kilpailuissa 2013. Hän saavutti Pekingin MM-kilpailuissa 2015 hopeaa 10&nbsp;000&nbsp;metrillä ajalla 31.41,77. Brazzavillen Afrikan kisoissa hän sai samalla matkalla pronssia ajalla 31.38,33.Rio de Janeiron olympialaisissa 2016 hän sijoittui 10&nbsp;000&nbsp;metrillä kahdeksanneksi ennätyksellään 30.26,66.

## Ennätykset
### Ulkoradat
* 800 metrin juoksu: 2.02,89 (2010)
* 1 500 metrin juoksu: 3.58,79 (2009)
* Mailin juoksu: 4.18,23 (2008)
* 3 000 metrin juoksu: 8.25,92 (2006)
* 5 000 metrin juoksu: 14.31,20 (2007)
* 10 000 metrin juoksu: 30.26,66 (2016)

### Sisäradat
* 1 500 metrin juoksu: 3.59,75 (2008)
* Mailin juoksu: 4.23,53 (2010)
* 3 000 metrin juoksu: 8.31,94 (2008)

## Lähteet
* 

### Viitteet